

Gradsko vijeće

KLASA: 402-09/21-01/10 ***P R I J E D L O G***

URBROJ:2186-16-02/1-22-25

Ludbreg, 24. lipnja 2022.

Na temelju Smjernica za uspostavu urbanih područja i izradu strategija razvoja urbanih područja za financijsko razdoblje 2021. – 2027., verzija 2.0 (KLASA: 910-08/21-07/1, URBROJ: 538-06-3-1-1/280-21-7 Zagreb, 12. srpnja 2021. godine), članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 34. Statuta Grada Ludbrega (Službeni vjesnik Varaždinske županije broj 12/21), Gradsko vijeće Grada Ludbrega na 11. sjednici, održanoj dana 24. lipnja 2022. godine, donosi

# O D L U K U

**o davanju pozitivnog mišljenja na konačni Nacrt Komunikacijske strategije i komunikacijskog akcijskog plana Strategije razvoja urbanog područja Varaždin**

Članak 1.

Gradsko vijeće Grada Ludbrega daje pozitivno mišljenje na konačni Nacrt Komunikacijske strategije i komunikacijskog akcijskog plana Strategije razvoja urbanog područja Varaždin.

Članak 2.

Ova Odluka dostavlja se Koordinacijskom vijeću urbanog područja Varaždin i Gradu Varaždinu na daljnje postupanje.

Članak 3.

Ova Odluka bit će objavljena u „Službenom vjesniku Varaždinske županije“, a stupa na snagu prvog dana od dana objave.

**Predsjednik**

**Gradskog vijeća**

**Darko Jagić**

**Obrazloženje**

Prema važećem zakonodavnom okviru i praksi Europske unije, ITU mehanizmi (integrirana teritorijalna ulaganja) od velikog su značaja za razvoj, ponajprije urbanih područja Europske unije. Njegov je osnovni cilj promicanje održivog urbanog razvoja, jačanje uloge gradova kao pokretača gospodarskog razvoja i suradnje između jedinica lokalne i regionalne samouprave te razvoj administrativnih kapaciteta gradova. Projekti i programi se preko ITU mehanizma mogu financirati iz tri različita fonda: Europskog fonda za regionalni razvoj, Kohezijskog fonda te Europskog socijalnog fonda.

Pristupanje većem urbanom području Grada Varaždina omogućuje prijavu projekata i programa preko ITU mehanizma, sukladno zajedničkoj Strategiji teritorijalnog razvoja 2021.-2027. Prema najavama, u sljedećem proračunskom razdoblju Europske unije između 6 i 10 posto ukupnih financijskih sredstva namijenjenih financiranju svih projekata i programa, ići će preko ITU mehanizma. Za ta sredstva moći će aplicirati samo ITU područja, odnosno JLS-ovi koji se nalaze u ITU područjima, urbanim aglomeracijama i veći urbanim područjima.

Sukladno smjernicama za uspostavu urbanih područja i izradu strategija razvoja urbanih područja za financijsko razdoblje 2021.-2027., verzija 2.0. (KLASA: 910-08/21-07/1, URBROJ: 538-06-3-1-1/280-21-7) koje propisuju postupak izrade i donošenja Komunikacijske strategije i komunikacijskog akcijskog plana, Nacrt ovih dokumenata prihvaćen je od strane Koordinacijskog vijeća urbanog područja Varaždin te je upućen svim jedinicama lokalne samouprave iz obuhvata urbanog područja radi davanja mišljenja njihovih predstavničkih tijela. Nakon pribavljanja mišljenja, Koordinacijsko vijeće uputit će konačan nacrt Komunikacijske strategije i akcijskog plana Gradu Varaždinu kao središtu urbanog područja kako bi gradsko vijeće Grada Varaždina donijelo važeću Komunikacijsku strategiju.

Komunikacijska strategija je neophodna za nastavak postupka izrade Strategije razvoja urbanog područja (SRUP) Varaždin te će biti sastavni dio iste.

Slijedom svega navedenog, a sukladno odredbama članka 37. Poslovnika Gradskog vijeća Grada Ludbrega (Službeni vjesnik Varaždinske županije broj 12/21), gradonačelnik Grada Ludbrega, kao ovlašteni predlagatelj, podnosi ovu Odluku na raspravu i usvajanje Gradskom vijeću Grada Ludbrega.